คลิปเสียงความยาวกว่า 20 นาที คือเรื่องราวของคนที่อ้างว่าถูกหลอกไปทำงานที่ชายแดนเมียนมา ในอาณาจักรสแกมเมอร์ที่ใหญ่ที่สุดในโลก

ปัจจุบันปัญหาของกลุ่มอาชญากรรมข้ามชาติหรือ ‘แก๊งคอลเซ็นเตอร์’ ที่มีฐานปฏิบัติการอยู่รอบชายแดนประเทศไทย กลายเป็นปัญหาเรื้อรังที่ส่งผลกระทบเป็นวงกว้าง สร้างความรู้สึกไม่ปลอดภัยให้กับคนไทย เพราะการหลอกลวงว่าเป็นเจ้าหน้าที่รัฐ เจ้าหน้าที่ธนาคาร คนส่งของ หรือแม้กระทั่งญาติที่รู้จัก ทำให้ผู้คนสูญเสียทรัพย์สินรวมแล้วจำนวนมหาศาล

จนแก๊งคอลเซ็นเตอร์ได้กลายเป็นอาชญากรรมที่เคาะหน้าประตูบ้านของคนไทยแบบถ้วนหน้า

THE STANDARD ได้สัมภาษณ์ ‘เหยื่อค้ามนุษย์’ รายหนึ่ง ที่ถูกนายหน้าชาวไทยหลอกให้ไปทำงานที่อาณาจักรสแกมเมอร์ของแก๊งต้มตุ๋นชาวจีน เขาเล่าถึงการใช้ชีวิตแต่ละวันในเมืองที่มีกำแพงลวดหนามไฟแรงสูง มีการคุ้มกันแน่นหนา และมีการล่วงละเมิด การซ้อมทรมาน การทารุณ ไม่เว้นแต่ละวัน ถือเป็นความโหดร้ายทารุณอย่างที่ไม่มีมนุษย์คนไหนควรได้รับ

นี่คือเรื่องราวที่แยกส่วนออกมาจากสารคดี UNCOVER: Scam City นรกคอลเซ็นเตอร์ ฟังเรื่องราวทั้งหมดของเหยื่อที่รอดชีวิตกลับมาได้ที่นี่#TheStandardNews #UNCOVERSpecial #แก๊งคอลเซ็นเตอร์ #ScamCity #เมียนมา #สแกมเมอร์